Uprkos tome što je posljednjih godina situacija u Varešu u najmanju ruku kritična, novoizabrani načelnik ove Općine Zdravko Marošević uvjeren je da će od Vareša napraviti perspektivnu općinu. Ovako optimističan nije aktuelni načelnik Avdija Kovačević koji već odavno upozorava kako Vareš polako odumire.

Uprkos tome što je posljednjih godina situacija u Varešu u najmanju ruku kritična, novoizabrani načelnik ove Općine Zdravko Marošević uvjeren je da će od Vareša napraviti perspektivnu općinu. Ovako optimističan nije aktuelni načelnik Avdija Kovačević koji već odavno upozorava kako Vareš polako odumire.

TEKST SE NASTAVLJA ISPOD OGLASA

Stanovnici masovno napuštaju Vareš (Foto: Nedim Grabovica/Klix.ba)

Ovogodišnje poplave izazvale su nove probleme (Foto: Feđa Krvavac/Klix.ba)

Vareš je općina koja je pozicionirana na 42. kilometru sjeveroistočno od Sarajeva, općina koja ima površinu 394 kvadratna kilometra, a prema popisu iz 1991. godine u Varešu je živjelo 22.203 stanovnika, dok u ovoj općini prema rezultatima popisa iz 2013. godine ukupno živi 8.892 stanovnika.Evidentno je da se proteklih godina iz Vareša iselilo mnogo ljudi koji su odlučili svoju budućnost graditi van BiH ili u razvijenijim općinama naše zemlje. Novoizabrani načelnik Općine Vareš upozorava da se stanovnici ne iseljavaju samo iz Vareša, već iz cijele BiH."Zasigurno je ovdje situacija gora, jer kod nas privreda nije u kapacitetu, što se održava i na nezaposlenost. Problem je što idu i ljudi koji zaista ne bi htjeli ići iz Vareša", kazao je Kovačević.Marošević smatra da perspektiva Vareša ovisi o investicijama koje budu dolazile u ovu općinu. Kako kaže, ne postoji nijedan razlog zbog kojeg ulagači ne bi dolazili u općinu koja se nalazi u blizini Sarajeva, ali i Zenice i Tuzle."To je jedini put i ja ne vidim druge. Moramo zaustaviti one koji žele ostati ovdje, ali su prinuđeni ići. Na drugoj strani postoje ljudi koji odlaze i pored dobrog zaposlenja, što je normalno", rekao je Marošević.Stanovnici Vareša, oni koji su već odselili iz njega, ali i oni koji još uvijek žive na području Vareša, kažu da je to grad koji odumire. Aktuelni načelnik Kovačević nedavno je izjavio kako se samo djelimično slaže s ovom konstatacijom."Ma gore je. Vareš ne odumire, Vareš bukvalno umire. Njegova klinička smrt jasno se vidi", kaže Kovačević.Uprkos činjenici što ova općina danas skoro nema privredu i što je većina stanovnika uposlena u nekoj od državnih institucija, Marošević je optimističan. Na pitanje kako planira unaprijediti privredu, odgovara da mu se čini kako stanovnici Vareša još uvijek nisu shvatili da je vrijeme Rudnika željezne rude prošlo."Njihovo vrijeme je prošlo i prije ratnih djelovanja i jednostavno to nije moglo ići dalje. Mi se u međuvremenu nismo uspješno preorijentisali na neke druge grane bez obzira na to što mi možemo raditi i u stočarstvu, voćarstvu, kao i u poljoprivredi", kazao je Marošević.Dodao je da Vareš posjeduje velike kapacitete i resurse u rudama, ali da se "rudnici ne otvaraju kao trafike"."Za rudnike su potrebne studije i to rade svjetske korporacije. One su stalno tu na terenu i samo je pitanje dana kada će to krenuti. Vareš ima kapacitete i resurse, odnosno sve što treba svjetskoj ekonomiji", istakao je Marošević.Dotakao se i Zakona o šumama, ističući kako on ne djeluje, a da Vareš ima neke od najkvalitetnijih šuma u BiH."Na turističkom planu mi imamo idealnu klimu. Imamo dobru zimu, dobra ljeta, dobre vode i to trebamo iskoristiti. Ovdje je riječ o jeftinom i seoskom turizmu", rekao je Marošević.Ipak, da sve nije tako bajno govori činjenica kako je u ovoj općini zaposlenih samo 1.300 od preko 8.000 stanovnika, dok prosječna plaća iznosi nešto više od 600 KM, što je ispodprosječna plaća u FBiH.Aktuelni načelnik Općine Vareš Avdija Kovačević ranije je kazao da je većina privrednih subjekata danas zatvorena i praktično da više ništa nije u funkciji.Vareš je imao velikih problema i sa višim organima vlasti s obzirom na to da je početkom prošle godine Poreska uprava Federacije BiH blokirala sve račune Općine s namjerom da naplati dug iz perioda 2001.-2008. koji je iznosio nešto više od četiri miliona KM.Marošević je rekao da će, kada preuzme funkciju načelnika, prvo analizirati stanje u kojem se nalazi Općina Vareš i dubiozu vezanu za budžetska sredstva."Potrebno je ujedno posložiti i općinsku administraciju te je napraviti efikasnijom, bržom i boljom. Planiram i transparentno koristiti općinska sredstva kako bi se stanje u Varešu popravilo", rekao je Marošević.On pomoć očekuje i od viših nivoa vlasti, počevši od kantonalne, preko federalne pa sve do državnog nivoa vlasti."Mi moramo pokazati ozbiljnosti i imati projekte. Do sada je toga bilo malo. Uglavnom je to bila više krivica općinske administracije, a bez projekata nema novaca", kazao je Marošević.Ističe kako ima podršku premijera Zeničko-dobojskog kantona, kao i viših nivoa vlasti, ali da on mora prvo posložiti stvari u svojoj kući, odnosno općini."Tek kada to uradimo imat ćemo ozbiljnost rada. Onda možemo očekivati i da će ljudi imati povjerenja i ulagati. Vareš ima šta ponuditi samo mi moramo napraviti klimu za ulagače i prihvatiti ih domaćinski. To će krenuti nabolje i ja u to ne sumnjam", rekao je Marošević.Nije htio komentarisati politiku načelnika Avdije Kovačevića, ističući kako je on imao povjerenje građana prije četiri godine."Zahvaljujem mu se na svemu dobrom što je uradio. Šta je bilo, bilo je, a mi moramo krenuti naprijed i gledati ka budućnosti", rekao je on.